cyanic-selkie/wikianc huggingface dataset:
Anne Bowes-Lyon
Anne Bowes-Lyon, prinsesse Anne av Danmark (Anne Ferelith Senella) (født 4. desember 1917 i Washington D.C., død 26. september 1980 i London) var gift med prins Georg av Danmark, og hun var kusinen til dronning Elisabeth II av Storbritannia.
Hun ble født som Anne Bowes-Lyon, og var datter av John Herbert Bowes-Lyon og Fenella Hepburn-Stuart-Forbes-Trefusis. Faren var storebroren til Elizabeth Bowes-Lyon, den senere britiske dronningmoren.
28. april 1938 giftet Anne seg med Thomas Anson, den senere 4. jarl av Lichfield. De ble skilt i 1948. Sammen hadde de to barn:
Etter skilsmissen møtte Anne den danske prins Georg, oldebarn av kong Christian IX av Danmark og sønn av prins Axel og svenske prinsesse Margaretha. De giftet seg i Forfarshire den 16. september 1950.
Prinsesse Anne døde i 1980, 62 år gammel.
Ingøy kringkaster
Ingøy kringkaster var en langbølge radiosender på Ingøy i Måsøy kommune i Finnmark. Kringkasteren ble montert i år 2000 og skulle dekke havområdene i nord. Sendereffekten var på 100 kW på frekvensen 153 kHz.
Programmet som ble sendt var NRK P1 med utvidet værmelding.
Stålmasta til Ingøy kringkaster er 362 meter høy. Den er det høyeste byggverket i Skandinavia.
Ingøy kringkaster ble stengt ned natt til den 2. desember 2019 klokken 00:06. Det er ennå ikke avgjort hva som skal skje videre med masta og bygningsmassen.
Slaktern
Slaktern er en plass i Nordmarka. Den var tidligere en husmannsplass under Blindern og Vestre Aker prestegård.
Plassen nevnes første gang i kildene med dette navn (Slagteren) i en husmannstelling for Aker i 1771. Er nå et populært utfartsted for kortere dagsturer da det ligger ca. seks kilometer fra  nærmeste stasjon på Holmenkollbanen. Ved Slaktern ligger også Nordmarkskapellet. Skiklubben Odd har siden 1881 hatt klubbhytte med overnattingsmuligheter der. Dette området av Nordmarka eies av Opplysningsvesenets fond.
Ingøy kringkaster
Historie
Etter at Tyskland gikk til krig mot Sovjetunionen i 1941, fikk stasjonen strategisk betydning for nazistene. Tyskerne gjenoppbygde derfor stasjonen for å kunne levere meteorologiske data til flystasjonen på Banak. Opplysningene ble viktig for de mange flyangrepene mot konvoiene i Barentshavet.
22. august 1944 ble stasjonen angrepet av flere britiske fly, som ødela senderen. Flyene hadde Ingøy kringkaster som sekundærmål etter å ha angrepet Tirpitz tidligere på dagen.
Ingøy radio ble ikke gjenoppbygd etter krigen.
Ginetta
Ginetta er et britisk bilmerke startet av brødrene Bob, Douglas, Ivor og Trevers Walklett i 1958. De produserer utelukkende sportsbiler.
Hovedfokuset til Ginetta har vært små, rimelige sportsbiler. Selv da andre produsenter som Lotus bevegde seg bort fra denne tanken på 1960-tallet, holdt brødrene Walklett stand. De hadde en viss suksess i motorsport, men valgte å selge bedriften i 1989.
Fabrikken produserer første og fremst biler for motorsport, med modellene G40, G55 og G58, der førstnevnte også finnes i utgaver som er lovlige på offentlig vei.
Annabelle Serpentine Dance
Annabelle Serpentine Dance er en amerikansk stumfilm fra 1895 regissert av William K.L. Dickson og William Heise.
Endre Skandfer
Endre Skandfer (født 12. januar 1976 i Harstad) er en norsk illustratør, art director, animatør og filmregissør.
Endre Skandfer har studert animasjon og film ved Høgskolen i Lillehammer 1995-1997 og Høgskulen i Volda 1997-2000. Han har arbeidet med animasjonsfilmer og visuelle effekter til flere filmer og TV-serier som medarbeider hos blant andre Qvisten Animation 2000-2007 og Storm Studio 2007-2011, for eksempel med scenografi og figurdesign til barne-tv-serien Den lille redningsskøyta Elias, NRKs Fantorangen, Iram Haqs kortfilm Skylappjenta som også kom som bildebok i 2009 illustrert av Skandfer, og Kaptein Sabeltann. Han har også utarbeidet monsterfigurene og de visuelle miljøene i Dunderly-universet av barnebokforfatteren Endre Lund Eriksen. I tillegg har Endre Skandfer samarbeidet med Ronald Kabíček og Bjarte Agdestein om albumtegneserien Krüger & Krogh, som ble utgitt i august 2014.
Tegne- og bildestilen til Endre Skandfer er preget av en klassisk, populær tegnefilmstil med plastiske figurer i en sikker, rask og dynamisk strek og miljøer med ofte dramatiske komposisjoner, skygger, farger og andre visuelle effekter.
Håkon Grønlien
Håkon Grønlien (født 27. oktober 1952 i Fåberg, død 2007 i Kristiansand) var en norsk grafiker. Grønlien var med å etablere fellesverksted for grafikere i Kristiansand og har vært verksmester ved Grafisk Verksted i Stavanger og Myren Grafikk i Kristiansand. Arbeider av Grønlien finnes i flere samlinger, blant annet i Nasjonalmuseet for Kunst, Arkitektur og Design, Stavanger kommune, Norsk kulturråd, Christiandsands Billedgalleri, og Oslo kommunes kunstsamlinger.
Tidligere arbeider fra slutten av 1970-tallet hadde en direkte politisk kommentar, mens senere arbeid blandet den politiske kommentaren med mer lyriske trekk og motiver fra naturen og gjennom virkemidler som tekst og fotografi. Grønlien jobbet også med maleri og tegning.
Grønlien utdannet seg ved fotolinjen ved Brundalen yrkesskole i Trondheim i 1973–1974 og ved Kunstskolen i Trondheim i 1974–1977. Etter endt utdannelse flyttet Grønlien til Kristiansand og var med på å bygge opp fellesverkstedet Myren grafikk sammen med Kjell Nupen, Jan Kolstad, Håkon Henriksen og Bengt Moberg. Grønlien var styremedlem i Bildende Sørlandskunstnere fra 1979–1981.
I 1990 ble han ansatt ved Kunstskolen i Rogaland som lærer i grafikk, tegning og maleri. I 1998 ble han verksmester ved Grafisk Verksted i Stavanger til han vendte tilbake til Kristiansand i 2003 og ble verksmester ved Myren Grafikk i 2004 til sin død i 2007.
Det har vært tre minneutstillinger for Grønlien. Den første på Agder Kunstsenter i Kristiansand i 2007, så i 2010 på Trondhjems Kunstforening og i 2012 på Rogaland Kunstsenter. Hver minneutstilling fokuserte på Grønliens arbeid i relasjon til regionen.
Richard Joseph Malone
Prest
Erkebiskopen av Boston, Humberto Sousa Medeiros, ordinerte ham til prest den 20. mai 1972.
Hjelpebiskop i Boston
Pave Johannes Paul II utnevnte ham til hjelpebiskop i Boston og titulærbiskop av Aptuca den 27. januar 2000. Erkebiskopen av Boston, kardinal Bernard Francis Law, bispeviet ham den 1. mars samme år; medkonsekratorer var hjelpebiskopene i Boston William Francis Murphy og John Patrick Boles.
Biskop av Portland (Maine)
Han ble utnevnt til biskop av Portland i Maine den 10. februar 2004, og ble innsatt i embedet 31. mars samme år.
Biskop av Buffalo
I oktober 2019 bemyndiget Kongregasjonen for biskoper i Vatikanet biskopen av Brooklyn, Nicholas Anthony DiMarzio, til å foreta en granskning av forhold knyttet til Malones embedsførsel i bispedømmet Buffalo.
Fratreden, kirkelige og statlige granskninger
Pave Frans godtok hans tidlige avgang fra embedet den 4. desember 2019. Malone hadde tidligere innrømmet feil i håndteringen av en misbruksskandale i bispedømmet sitt.
Episkopalgenealogi
Hans episkopalgenealogi er:
Akrobatisches Potpourri
Akrobatisches Potpourri er en tysk stumfilm fra 1895 regissert av Max Skladanowsky.
Jægerbakken (Bergen)
Jægerbakken i Ytre Sandviken, starter nederst i krysset ved Breiviksveien og strekker seg opp til Helleveien i nord. Midt i Jægerbakken går Mollbakken inn i Jægerbakken og danner et kryss. Øverst i bakken til venstre er det gangsti til NHH og Lehmkuhlhallen. Samme sted til venstre er det gangsti mellom husrekkene som har gjennomgang til Mollbakken. Øverst, er Jægerbakken en blindvei for biler. Adkomst videre langs Helleveien er gang og sykkelsti. Bilkjøring ut fra Jægerbakken, er via Mollbakken eller Breiviksveien.
Navnet Jægerbakken ble vedtatt i 1917 etter klokker Niels Krag Jæger (1706–1780), som var landbrukskyndig, en foregangsmann for oppdyrking av myrer og treplanting; oppfinner av en radsåmaskin som han demonstrerte i 1773 på dette området som bærer hans navn.
Kultur i Oslo
Kultur i Oslo omfatter en rekke ulike uttrykksformer og sjangre. Byen huser alt fra Den Norske Opera & Ballett og Oslo-Filharmonien til festivaler som Øyafestivalen og Norwegian Wood, godt over 100 janitsjarkorps, en rekke kinoer, teatre, kor og musikk-klubber.
Teater
Oslos teaterhistorie regnes gjerne tilbake til 1780, da byens Dramatiske Selskab ble stiftet. Dette var en privat klubb med oppføringer med halvprofesjonelt preg, og den hadde lokaler der Centralteatret ligger i dag. I 1827 ble det første offentlige teatret startet av svensken Johan Peter Strömberg – i Teatergata. I 1837 åpnet Christiania Theater, først med danske skuespillere og dansk repertoar, men etter hvert ble norske kunstnere mer framtredende.
I 1899 åpnet Nationaltheatret som en direkte fortsettelse av Christiania Theater. Teatret, som holder til i et nyrokokkobygg ved Studenterlunden midt i sentrum, var opprinnelig et privat aksjeselskap. Fra 1927 fikk det offentlig støtte, og det er nå i all hovedsak finansiert av staten og ved billettinntekter. Siden 1990 arrangerer Nationaltheatret Ibsenfestivalen hvert eller annethvert år. Nationaltheatret har i dag underavdelingen Torshovteatret.
Også en annen av Norges tre nasjonale scener ligger i Oslo: Det norske teatret, som siden 1912 har satt opp dramatikk på nynorsk og norske dialekter. Teatret fikk i 1985 sitt eget bygg i Kristian IVs gate. (Den tredje nasjonale scenen er Den Nationale Scene i Bergen.)
Byens tredje institusjonsteater, Oslo Nye Teater, er finansiert av kommunale tilskudd. Det ble opprettet i 1959, da Det Nye Teater (stiftet 1929) og Folketeatret (åpnet 1952) slo seg sammen. Teatret holder i dag til i Det Nyes funkisbygning i Rosenkrantz' gate, men hadde i begynnelsen også forestillinger i Folketeaterbygningen. Oslo Nye benytter også Centralteatret, der skuespillerfoajeen er en bevart del av det gamle dramatiske selskap. Det har også et eget dukketeater på Torshov.
Fra Oslos teaterhistorie bør også Studioteatret nevnes, en eksperimentell og ungdommelig scene i de første åra etter andre verdenskrig. Teaterhistorien er ellers dokumentert i Teatermuseet, nå en del av Oslo museum.
Moritz Hermann von Jacobi
Jacobi hadde sitt arbeid og virke hovedsakelig i Russland. Han gjorde fremskritt innenfor utviklingen av elektriske motorer og telegrafi, og dessuten oppfant han galvanoplastikken (også kalt elektrotypi), en form for trykking. Jacobi var en av pionerene innenfor elektroteknikken og offentliggjorde en rekke vitenskapelige artikler om sine oppdagelser. Han regnes som den første som laget en elektrisk motor som hadde praktisk nytte, samt som en foregangsmann innen eksperimenter.
Benin under Afrikamesterskapet i friidrett 2022
Benin deltok under Afrikamesterskapet i friidrett 2022 (utendørs) fra 8. til 12. juni 2022 i Saint Pierre på Benin.
Moritz Hermann von Jacobi
Liv
Moritz Hermann von Jacobi, også omtalt som Moritz Hermann de Jacobi, ble født den 21. september 1801 i Potsdam i Amt Potsdam i kongeriket Preussen, og levde store deler av sitt voksne liv i St. Petersburg i Russland.
Benin under Afrikamesterskapet i friidrett 2022
Resultater (ufullstendig)
(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Moritz Hermann von Jacobi
Liv
Jacobi kom fra en tysk jødisk familie. Hans far var Simon Jacobi, som var personlig bankmann til kong Fredrik Vilhelm III av Preussen. Hans yngre bror var matematikeren Carl Gustav Jacobi. Moritz' jødiske navn var Moses. Familien var vel ansett og tilhørte den jødiske overklassen. Hjemme snakket familien Jacobi fransk og engelsk. Broren Eduard overtok hele bankvirksomheten etter faren, og da banken gikk konkurs i 1841, tapte alle barna av Simon Jacobi sin arv. Eduard Jacobi ble dømt til fengsel etter konkursen og Alexander von Humboldt gikk da til kongen og ba om benådning for Eduard.
Kultur i Oslo
Teater
Det åpne teater er et spillested som satser spesielt på ny dramatikk. Black Box er en annen scene som er åpen for frie teatergrupper. Teater Manu er Norges eneste profesjonelle tegnspråkteater. Nordic Black Theatre satser på skuespillere med bakgrunn fra den tredje verden.
Moritz Hermann von Jacobi
Liv
Hans foreldre fikk Jacobi til å studerte arkitektur ved Georg-August-Universität Göttingen (diplom i 1829), og han arbeidet en tid ved Potsdams bygningskontor. Mens han arbeidet med byggesaker, begynte å han å studere elektrisitet og magnetisme, og leste verker av André-Marie Ampère og Michael Faraday. I 1833 fikk han praksis i Königsberg i daværende Østpreussen, der hans yngre bror Carl Gustav Jacobi var en ledende professor i matematikk. Her begynte han å vende sin oppmerksomhet mot fysikk og kjemi. I 1835 ble han utnevnt til professor i byggekunst ved Universitetet i Tartu i Estland, hvor han ble gift med Anna Grigorjewna Kochanowskaja. I 1835 ble Jacobi tildelt æresdoktorgrad ved universitetet i Königsberg.
Kultur i Oslo
Teater
Oslo har en rekke scener der det spilles revy, musikaler og ulike show, gjerne på prosjektbasis. De viktigste er Chat Noir, Edderkoppen, Dizzie Showteater, Christiania Theater og Chateau Neuf. Fra 2004 er Latter etablert som scene for stand up-komikere.
Moritz Hermann von Jacobi
Liv
I 1837 flyttet Jacobi til St. Petersburg etter at tsar Nikolaj anmodet han om å tiltre ved Det russiske vitenskapsakademi, hvor han fikk en stilling som adjunkt. Han startet her opp eksperimenter med å lage en praktisk anvendbar elektrisk motor, noe som ble generøst støttet av tsaren. Senere startet et samarbeid med fysikeren Emil Lenz, og i de neste tiårene utforsket de flere elektromagnetiske fenomener sammen. Dette resulterte i mange vitenskapelige avhandlinger. I 1850 ble han adlet, og senere fikk han en høy stilling ved finansdepartementet i datidens russiske keiserdømme.
Kultur i Oslo
Teater
Hovedstaden er sete for Statens teaterhøgskole, som nå er en del av Kunsthøgskolen i Oslo. Her utdannes skuespillere og instruktører. Etter hvert har det kommet til flere private scenekunstskoler, blant før nevnte Nordic Black.
Moritz Hermann von Jacobi
Liv
Jacobi fikk russisk statsborgerskap i 1848. Han døde den 10. mars 1874 i St. Petersburg, og ble begravd på Smolenskaya lutherske kirkegård.
Ingøya
Ingøya eller Ingøy (nordsamisk: Fávle-Iččát, kvensk: Inga) er ei øy i Måsøy kommune i Troms og Finnmark. Ingøya ligger nordøst for Hammerfest. Øya har om lag 20 innbyggere, de fleste i bygda Inga på nordsida av øya. Ingøy har hurtigbåtforbindelse til Havøysund, Rolvsøya og Hammerfest.
Kultur i Oslo
Teater
Som alle storbyer har Oslo et variert og omfattende tilbud av amatørteater. Det som legges mest merke til, er nok de årlige skolerevyene. Nærmere 30 stykker i Oslo og nabokommunene har premiere i januar og februar.
Moritz Hermann von Jacobi
Vitenskapelig arbeid
Jacobi engasjerte seg i en rekke studier relatert til elektrisitet, et vitenskapsfelt som på denne tiden gjorde stadige fremskritt, også når det gjaldt praktiske anvendelser. Selv om de fleste av resultatene av hans arbeid ble publisert og var allment tilgjengelige, ble deres innflytelse i samtiden minimal. En årsak til dette kan være at hans bosted St. Petersburg var for langt unna sentrene for utviklingen innenfor elektrisitet, som på denne tiden var Frankrike og England. En annen årsak kan være at hans oppfinnelser var premature, det vil si at annen teknologi ennå ikke hadde utviklet seg nok til å støtte dem.
Ingøya
Butikken i Inga, drevet av Lars Nibe, er også øyas postkontor og kafé. Inga er i tillegg anløpssted for hurtigbåten og havn for kystfiskeflåten.1. mai 2017 ble fiskebruket på Inga, øyas siste fiskebruk, lagt ned av eierne, Fjordlaks i Ålesund, som hevdet videre drift ikke var lønnsomt. Selskapet har i ettertid nektet å selge fiskebruket til andre aktører.
Kultur i Oslo
Opera og ballett
Den første operaforestillingen i Oslo skal ha funnet sted i 1749, et italiensk gjestespill under ledelse av komponisten Christoph Willibald Gluck. I 1810 ble Det musikalske Lyceum stiftet. Det hadde årlige framføringer av syngespill. Videre utover var operaer, operetter og syngespill hyppig på repertoaret til byens teatrer. I 1918 ble selskapet Opera Comique etablert. Det presenterte 26 operaer før årene ble lagt inn høsten 1921. Det var videre en rekke planer for opera og operahus, men disse ble ikke endelig realisert før Den norske Opera hadde sin første forestilling i Folketeatret ved Youngstorget i februar 1959.
Moritz Hermann von Jacobi
Vitenskapelig arbeid
Blant hans mest interessante arbeider var utforskningen av kraften som en elektromagnet kan fremskaffe som funksjon av ulike parametre, som elektrisk strøm, tykkelsen på tråden i viklingen, antall vindinger i viklingen, viklingens diameter og jernkjernens tykkelse. Dette ble rapportert til Det russiske vitenskapsakademi i 1838 og til Royal Society to år senere. Oppdagelsene fikk stor praktisk verdi i utformingen av motorer og generatorer. Lignende studier ble gjennomført mer inngående av Henry Augustus Rowland og John Hopkinson nesten et halvt århundre senere.
Ras i Trøgstad
Trøgstad kommune ligger i et ravinelandskap fra istiden. Her er store avsetninger av kvikkleire. Dette har ført til to større ras:
Moritz Hermann von Jacobi
Vitenskapelig arbeid
Jacobi oppfant også et galvanisk element som direkte omdannet kull til elektrisk energi. Innretningen besto av kull og jern i smeltet kalksalpeter. Oppfinnelsen fikk ingen praktisk betydning, men ble utgangspunkt for andres forsøk. Jacobi gjorde først forsøk med batterier med elektroder av platina. Senere laget han batterier med elektroder av bly nedsenket i svovelsyre, noe som ga langt større kapasitet. Han forsket også på elektrolyse av jern og forgylling.
Ingøya
På Gåsnes nordøst på øya er det turistvirksomhet med overnatting og båttransport.
Moritz Hermann von Jacobi
Vitenskapelig arbeid
I 1867 var han russisk delegat til en kongress for standardisering av måleenheter. Han var en sterk talsmann for det metriske systemet.
Ras i Trøgstad
Raset i Båstad lenger nord, var et større, monolittisk ras – alt kom i én omgang. Til alt hell var det her ingen som omkom.
UEFA Super Cup 2023
UEFA Super Cup 2023 blir arrangert i Piraeus i Hellas 16. august 2023.
Ingøya
I bygda Vikran sørvest på øya er det helårs bosetting og en nyetablert artist residency.
UEFA Super Cup 2023
Kampen skulle egentlig spilles i Kazan i Russland, men ble flyttet grunnet Russlands invasjon av Ukraina.
Ingøya
Ingøy-bedriften Fávli arbeider med å utvikle lokal kraftproduksjon for Ingøya og Rolvsøya.
Ras i Trøgstad
Høsten 2017 ble det holdt en stor minnemarkering på det som var 50-års dagen for raset. I forbindelse med 50-års dagen for hendelsen, ga filmselskapet IOSS Foto ut filmen Nordby - Grenda som forsvant. Filmen har en spilletid på 1 time 45 minutter, og inneholder bl.a. høydepunkter fra selve minnesmarkeringen, et foredrag av geolog Karl Kure om grunnforholdene der raset skjedde. Videre en omfattende beretning av Nordby-boer Harder Emil Sandvik om livet i grenda og de som bodde der. Filmen inneholder også et bonusforedrag av Inger-Anne Baastad som selv overlevde raset. Hennes beretning omhandler hvordan hun reddet mannen og sin syv uker gamle baby ut av et hus som var knust til pinneved.
Ingøya
På øya står den 362 meter høye radiomasta Ingøy kringkaster, som i perioden 2000 til 2019 sendte NRKs radiosendinger til havområdene nord for Finnmark. Radiomasta ble satt opp i 2000, og er Skandinavias høyeste byggverk.
Kultur i Oslo
Opera og ballett
Operaen flyttet i 2008 til et eget operabygg i Bjørvika, og har opplevd en kraftig økende interesse for virksomheten. Operabygningen har blitt et viktig turistmål, og i den første sesongen i nytt bygg ble det solgt 285,000 billetter, noe som utgjorde 99,6 prosent av de tilgjengelige setene.
Expo 2010
Expo 2010 var en verdensutstilling avholdt fra 1. mai til 31. oktober 2010 koordinert av Bureau of International Expositions. Utstillingen fant sted i Shanghai, Folkerepublikken Kina, med temaet Better City, Better Life. Over 200 land og organisasjoner hadde stand på utstillingen.
Kultur i Oslo
Opera og ballett
Et profesjonelt ballettensemble var en del av operaen, da den startet i 1959. I 1993 fikk dette navnet Nasjonalballetten, og etter innflyttingen i nytt hus heter institusjonen Den Norske Opera & Ballett.
Ingøya
Nord for Ingøy ligger Fruholmen fyr, som er verdens nordligste fyrstasjon. Fyret ble satt i drift 25. august 1866, og var bemannet fram til 2006, da fyret ble automatisert.
Expo 2010
Da verdensutstillingen var over hadde 73 084 400 mennesker besøkt den og Expo 2010 slo dermed den gamle rekorden som var satt av Expo 70. Opp mot 94% av de besøkende var kinesere.
Ras i Trøgstad
Filmen er laget i samarbeid med Trøgstad Historielag og er produsert av Stian M. Eriksen/IOSS Foto.
Opsilia
Utseende
Middelsstore, slanke trebukker. Kroppen er mer eller mindre tett kledt med lyse skjell.
Levevis
Larvene lever vanligvis i stammene på storvokste urter.
Moritz Hermann von Jacobi
Elektriske motorer
Jacobi brukte mye tid på eksperimentene sine med elektriske motorer. I januar 1834 skrev han et brev til redaktør Poggendorff i bladet  om sine forsøk med en motor drevet av elektrisitet. Konstruksjonen var basert på hesteskoformede elektromagneter. Dette skjedde mens han fremdeles bodde i Königsberg. I mai samme år greide han å utvikle en motor som kunne løfte en vekt på 10–12 pund med en hastighet på én fot i sekundet. Dette tilsvarer en ytelse på rundt 15 W. På denne tiden var det flere andre som drev med det samme, men ingen greide å lage en motor som kunne yte mer enn noen få watt. For eksempel hadde den amerikanske smeden Thomas Davenport lagd en motor som kunne yte 4,5 W i august 1837. Jacobis motor satte verdensrekord i ytelse; denne ble stående i fire år. Den nye rekorden ble satt av ham selv i september 1838 med enda en ny motor.
Opsilia
Systematisk inndeling
Slekten blir ofte plassert som en underslekt av Phytoecia.
Lykkensborgveien (Arendal)
Lykkensborgveien er en gate i strandstedet Barbu i Arendal kommune.
Ingøya
Historie
Mot slutten av 1500-tallet var hollandske hvalfangere stasjonert i Mafjorden. Rundt 1615 deltok også britiske skip i hvalfangsten med Ingøy som base. Disse fangstet for Det moskovittiske kompani. På slutten av 1800-tallet og begynnelsen av 1900-tallet etablerte norske hvalfangstselskaper et anlegg i Mafjorden.
Ingøya var et viktig handelssted rundt 1800, og blant faktorene på stedet var Edvard Eilert Christie.
Da Måsøy ble etablert som egen kommune i 1839, ble Ingøya kommunesenter. Stedet hadde rådhus, bank, tre butikker, posthus, flere skoler og 12 fiskebruk.
Lykkensborgveien (Arendal)
Lykkensborgveien er en spesiell vei, med innkjøring fra vest og fra øst, men et langt stykke på midten, bl.a. med en steintrapp, er forbeholdt fotgjengere.
The Arrest of a Pickpocket
The Arrest of a Pickpocket er en britisk stumfilm fra 1895 regissert av Birt Acres.
Lykkensborgveien (Arendal)
Fra Lykkensborgveien er det god utsikt mot Byfjorden Galtesund og Tromøysund. Denne utsikten blir i 2016 sterkt redusert; to boligblokker reiser seg på den tidligere jernbanekaia og rager høyt over bakenforliggende gammel bebyggelsen. Strandstedet Barbu er knapt synlig fra sjøen.
Ingøya
Historie
6. juni 1940 ble Ingøy kringkaster bombet av et Focke-Wulf Fw 200 bombefly. To ansatte ved stasjonen omkom i angrepet. Tyskerne bygde deretter opp stasjonen for militære formål. Den 22. august 1944 angrep engelske fly av typen Grumman F6F Hellcat stasjonen og skjøt den i brann.
Kultur i Oslo
Opera og ballett
De vanlige teatrene setter nå ikke opp operaer, men både Det norske teatret og Oslo nye teater har jevnlig musikaler på spilleplanen, både norske versjoner av utenlandske show og egenproduksjoner. Musikaler er også vanlig materiale for privatteatrene.
Indianaterritoriet
Indianaterritoriet (engelsk: Indiana Territory) var et organisert, innlemmet territorium i USA som eksisterte fra 4. juli 1800 til 7. november 1816, da den gjenværende sørlige delen av territoriet ble tatt opp i unionen som den 19. delstaten Indiana.
Indiana-territoret ble etablert gjennom en lov i Kongressen og undertegnet av president John Adams 7. mai 1800, og iverksatt 4. juli samme år. Det var det første nye territoriet som ble etabert på grunnlag av landområdet fra Nordvest-territoriet, som hadde blitt organisert i 1787 gjennom Nordvest-forordningen. Territoriet var opprinnelig på 672,940 km², men ble redusert to ganger gjennom utskillelsen og etableringen av nye territorier (Michiganterritoriet og Illinois-territoriet).
Territoriet ble først styrt av William Henry Harrison som var ansvarlig for forhandlingene med de innfødte urinnvånerne for at de skulle åpne større deler av sine områder for innvandring. I 1810 ble en folkevalgt administrasjon etablert mens befolkningen fortsatte å vokse og det ble etablert et grunnleggende veisystem, offentlig administrasjon og utdannelsessystem.
Kultur i Oslo
Opera og ballett
I 2007 ble Dansens hus etablert på Vulkan-området på Grünerløkka. Dette er en nasjonal scene for dans, som presenterer både egenproduksjoner og gjestespill.
Statens operahøgskole og Statens balletthøgskole er nå begge integrert i Kunsthøgskolen i Oslo. Den norske balletthøyskole er en separat institusjon som trekker linjene tilbake til Jorunn Kirkenærs ballettskoler. En annen skole innen sang og dans er Bårdar Akademiet, som gir tilbud mer rettet mot moderne musikkteateroppsetninger.
Indianaterritoriet
Ved utbruddet av Tecumsehs krig kom territoriet i krigens fremste linje, og Harrison ledet en militær styrke i krigens åpningsfase gjennom slaget ved Tippecanoe 7. november 1811, og deretter den etterfølgende invasjonen av Canada i forbindelse med 1812-krigen. Thomas Posey ble utnevnt i det ledige guvernørsetet, men opposisjonen, ledet av kongressmannen Jonathan Jennings, hadde startet arbeidet for at Indiana skulle bli opprettet som en egen delstat. I juni 1816 møttes en egen konstitusjonell forsamling for Indiana og en statlig administrasjon ble etablert.
Kultur i Oslo
Musikk
Oslo har et rikt og aktivt musikkliv som spenner over de aller fleste genere og aldersgrupper. Utøverne er både profesjonelle og amatører.
Klassisk
Oslo-Filharmonien er byens profesjonelle symfoniorkester. Det ble stiftet i 1919 under navnet Filharmonisk Selskaps Orkester, og holder nå til i Oslo Konserthus i Vika. Orkesteret vant internasjonal anerkjennelse under Mariss Jansons' ledelse (1979–2002), og det har beholdt det høye nivået også under André Previn (2002–06), Jukka-Pekka Saraste (2006–) og Vasily Petrenko (2013–). Andre større profesjonelle orkestre i byen er Operaorkesteret og Kringkastingsorkestret, mens Oslo symfoniorkester er basert på amatørmusikere.
En kjent arena for klassisk musikk i Oslo er Oslo Kammermusikkfestival, som er Norges første kammermusikkfestival. Den har blitt arrangert hvert år siden 1989, med Arve Tellefsen som kunstnerisk leder.
Indianaterritoriet
Territoriet ble avskaffet gjennom en lov av 7. november 1816, og en lov i Kongressen godkjente staten Indiana.
Kultur i Oslo
Kor
Oslo har en rekke kor av høy kvalitet.
Operakoret, med 53 sangere, er Norges eneste profesjonelle kor, med sangere ansatt i faste heltidsstillinger med sangutdannelse på høyeste nivå. Operakorets sangere er en del av det faste ensemblet av sangere ved Den Norske Opera & Ballett. En operakorist opererer som sanger og skuespiller på samme tid i operaens kor, og må daglig levere korsang og skuespill av høyeste kvalitet. Enkelt engasjeres også som solister for å komplementere rollebesetninger i enkelt produksjoner. Repertoaret strekker seg fra den klassiske operalitteraturen til det moderne og nyskrevne, fremført scenisk. Enkelte ganger byr operakoret også på konsertante fremføringer av operaer. Kirkemusikk og annen korlitteratur på et høyt nivå omfattes også av Operakorets repertoar.
Det Norske Solistkor er det andre profesjonelle koret i Oslo. Solistkoret engasjerer imidlertid sangere på freelancebasis i deltidsstillinger, med fokus på urfremføringer og klassisk konsertant korsang. Solistkoret er et elitekor bestående av 26 sangere på et høyt profesjonelt nivå, der antall sangere varierer i forhold til hvilket type repertoar som fremføres. I tillegg til konserter i Oslo har Solistkoret også utstrakt turnévirksomhet.
Schola Cantorum, Oslo Domkor, Ensemble 96 og Uranienborg vokalensemble er eksempler på Oslo-baserte amatørkor som holder et høyt nivå, og som har hatt og har suksess innenfor den tradisjonelle kortradisjonen med vekt på klassisk kirkemusikk samt moderne kormusikk - både a capella og verker med orkester.
Oslo fagottkor, Oslo Gospel Choir og Gli Scapoli er oslobaserte kor på høyt nivå med stor suksess innenfor sine respektive musikkgenere.
Oslo Gospel Choir er en nyere etablering (fra 1988) med over 20 plateutgivelser og er de det norske koret med størst internasjonal suksess i tillegg til å være det mestselgende koret på platemarkedet gjennom tidene.
Moritz Hermann von Jacobi
Elektriske motorer
I november 1834 sendte han en rapport til Det franske vitenskapsakademiet i Paris om sine forsøk. I denne forklarte han at han hadde lyktes i å skape rotasjon ved hjelp av elektrisitet i mai 1834. Thomas Davenport skrev i sin memoarer at han fikk til det samme i juli 1834. Oppfinnelsene gjort av disse to skjedde helt uavhengig av hverandre. Humboldt selv skal ha vært til stede da Jacobi demonstrerte den elektriske motoren i mai 1834, og han sørget for at Preussens myndigheter bevilget midler til Jacobis eksperimenter. Våren 1835 fikk han utgitt en detaljert vitenskapelig avhandling om disse eksperimentene. For dette fikk han et æresdoktorat ved universitetet i Königsberg. Jacobi sa eksplisitt i avhandlingen fra 1835 at han ikke var den eneste oppfinneren av elektromotoren, ved å vise til at andre oppfinnelser gjort av Botto og Dal Negro hadde vært til inspirasjon. Det regnes som sikkert at Jacobi var den første til å konstruere en anvendbar elektrisk motor.
Det store gjennombruddet med en elektrisk motor ble demonstrert den 13. september 1838. Jacobi demonstrerte denne dagen anvendelsen av sin motor med så stor ytelse at den kunne drive en båt med skovlhjul på elven Neva. Båten var 8 m (28 fot) lang, og var lastet med sinkbatterier med en samlet vekt på 200 kg. Batteriene besto av 320 par plater og ble satt opp på båtens sider i egne beholdere. Båten hadde med 12 russiske tjenestemenn, holdt en fart på 2,5 km/h og gikk en rute på 7,5 km. Det vil si at motoren kunne yte rundt 300 W. Jacobi kjørte rundt i flere dager med båten. Det ble skrevet avisartikler om dette, og det ble blant annet nevnt at etter to til tre måneders drift var sinkforbruket 24 pund. Motoren besto av to sett med elektromagneter, åtte i hvert sett, hvorav det ene settet var fastspent og det andre var montert på et hjul. Strøm gikk fra batteriet til de roterende magnetene via en kommutator. Jacobis kommutator var bedre utformet enn Davenports og var svært lik den som ble utbredt senere. Dette var første gang en båt ble drevet av en elektrisk motor. Vekten av de mange batteriene gjorde imidlertid farkosten lite praktisk. Den russiske marinen var interessert i å utnytte Jacobis motor til fremdrift på sjøen, og vitenskapsakademiets komité for å studere Jacobis oppfinnelser ble ledet av admiral Adam Johann von Krusenstern.
Den 8. august 1839 hadde Jacobi forbedret motorkonstruksjonen, og også denne gangen var det en båt som ble brukt under demonstrasjonen. Nå kunne motoren yte fire ganger mer enn året før, noe som vil si at den utviklet rundt 1 kW. Båten fikk dermed en fart på 4 km/h. I oktober to år senere ble det foretatt enda en ny båttur med en ytterligere forbedret motor, men da ga motoren bare såvidt noe mer enn den forrige utgaven.
Etter dette fortsatte Jacobi med teoretiske studier av elektriske motorer, og resultatene publiserte han i flere vitenskapelige artikler.
Jacobis lov – Teoremet om maksimal effektoverføring
Skal maksimal effektoverføring fra en kilde med en fast indre motstand til en last oppstå, må altså motstanden av lasten være den samme som den til kilden. Denne loven kan brukes når en elektrisk last, som for eksempel en elektrisk motor, skal forsynes fra et batteri. Den indre motstanden er i dette tilfellet resistiviteten i batteriet. Loven er forøvrig sentral i elektronikk, antenneteknikk og en rekke andre fagdisipliner.
Galvanoplastikk og telegrafi
I 1838 fant Jacobi opp den såkalte galvanoplastikken, også kalt elektrisk trykking (eller elektrotypi ), som er en fremgangsmåte for fremstilling av trykkplater ved hjelp av galvanisering. Hans bok om galvanoplastikk ble utgitt på tysk og russisk samtidig, og ble straks oversatt til engelsk og fransk. Jacobi mottok Demidoff-prisen for oppfinnelsen, og på Verdensutstillingen i Paris (1867) ble han tildelt gullmedaljen. Metoden ble også benyttet for å lage statuer uten å måtte støpe dem med flytende metall. Denne teknikken var mye brukt helt til begynnelsen av 1900-tallet, da offsettrykk tok over.
Kultur i Oslo
Kor
Oslo Filharmoniske Kor (med rundt 100 sangere) er knyttet til Oslo Filharmoniske Orkester, men har også egne produksjoner.
Frimurernes Sangforening ble stiftet i 1842 og er dermed Norges eldste. Den norske Studentersangforening (DnS) ble stiftet i 1845, mens Cæciliaforeningen kom til i 1879. Oslo Domkor er ledende innen kirkemusikk.
For den yngre garde av sangere kan nevnes Sølvguttene (NRKs guttekor), Det norske jentekor (tidligere NRKs jentekor), St. Hallvard-guttene og Oslo Domkirkes Guttekor – og tidligere Olavsguttene og Sanct Johannes-Guttene.
Oslo har videre en rekke amatørkor, ofte knyttet til menigheter og organisasjoner.
Jazz
Jazzen ser ut til å ha kommet til Oslo (og Norge) i eller like før 1920. Musikkformen ble raskt populær, særlig blant ungdommen. I 1934 gjestet Louis Armstrong byen med konserter i den gamle losjen, og dette førte til et gjennombrudd for jazzen. Det ble stiftet jazzklubber, og stadig flere utesteder hadde jazz som sin foretrukne musikkform. Av de sentrale etter andre verdenskrig har vært Big Chief Jazz-Club, Penguin Club, Metropol Jazz Club, Club 7 og Amalienborg Jazzhus.
I 2006 ble Nasjonal jazzscene etablert på Cosmopolite. Denne flyttet i 2008 over til Victoria, en tidligere kino på Karl Johan. Oslo jazzfestival arrangeres hvert år i august siden 1986.
Rock og pop
Rockemusikken kom til Norge og Oslo i 1956, da filmen Rock Around the Clock ble vist på Sentrum kino. Hovedstaden har i dag et rikt konserttilbud innen rock og pop. De aller mest populære artistene opptrer gjerne på kombinerte arenaer som Oslo Spektrum, Valle Hovin stadion og Vallhall. På nivået under ligger de som klarer å fylle reine konsertlokaler som Rockefeller Music Hall og Sentrum Scene (som tidligere var den ovennevnte kinoen). I tillegg til dette finnes et stort og varierende antall klubber og kafeer som presenterer musikk (levende eller i opptak) i ulike sjangrer.
Den første større rockefestivalen i Oslo var Ragnarock i 1973. (I nabokommunen Bærum hadde en imidlertid hatt Kalvøyafestivalen siden 1971.) De viktigste festivalene innen populærmusikk i dag er Norwegian Wood i Frognerparken og Øya i Middelalderparken. I 2009 er det under etablering et opplevelsessenter for populærmusikk i Schous kulturbryggeri, en institusjon som også vil innbefatte kulturskole, øvingshotell og en riksscene for nasjonal og internasjonal folkemusikk, joik og folkedans.
Janitsjarkorps
Norge har en rik tradisjon innen janitsjarkorps, noe som i stor grad kan knyttes til skolekorpsbevegelsen. Møllergata skoles musikkorps er landets eldste. Det ble opprettet av William Farre i 1901. Han er hedret med en byste foran skolen.
Norges Musikkorps Forbund har om lag 120 medlemskorps i Oslo, herav 2/3 skolekorps. Kampen Janitsjarorkester, stiftet 1929, regnes som byens fremste voksenkorps.
Forsvaret har to korps i Oslo. Stabsmusikken er Norges største profesjonelle blåseorkester med 39 fast ansatte musikere. Gardemusikken, som er besatt av vernepliktige, har rundt 80 deltakere.
Utdanning
Norges musikkhøgskole ligger på Majorstuen og er Norges fremste utdanningssted innen musikk. Skolen har røtter tilbake til Ludvig Mathias og Peter Lindemans organistskole, som ble stiftet i 1883, og Østlandets Musikkonservatorium. Den har 475 studieplasser (2009) og arrangerer rundt 300 offentlige konserter årlig.
Foss, Hartvig Nissen og Manglerud er videregående skoler i Oslo med musikklinje. Ingrid Bjørnov og Benedicte Adrian er blant elevene som har gått på Manglerud videregående skoles musikklinje.
Kino
Norges første filmframvising fant sted i 1896 under en varieté i Kristiania, og kortere filmsnutter var etter dette et vanlig innslag i underholdningsforestillinger. Den første kinoen var Kinematograf-Teatret i Stortingsgata 12, som åpnet i 1904. De følgende tiårene ble det etablert mer enn tjue kinoer i byen, alle private. I 1918 vedtok imidlertid bystyret at det skulle være kommunalt kinomonopol (Oslo kinematografer), og dette var et faktum fra 1926. Den første kommunale kinoen var Rosenborg Teater i Bogstadveien 12, som åpnet i 1921. Eldorado i Torggata var den første kinoen i landet som ble klargjort for lydfilm (1929).
På 1920- og 1930-tallet ble det åpnet en rekke nye kinoer. Ved kommunesammenslåingen med Aker i 1948 overtok kommunen flere kinoer, og ved utbyggingene i Groruddalen og i sørøst ble det etablert drabantbykinoer. Fjernsynets gjennombrudd – og senere videoen – krevde imidlertid nye driftsmodeller. En rekke kinoer, både i sentrum og i boligområdene, ble nedlagt. Samtidig ble flere kinoer bygget om fra en enkelt kinosal til flersals kinosenter. Den første av disse var Saga. Deretter ble Eldorado gjort om til kinosenter. I begge disse ble den gamle kinosalen fjernet erstattet av flere mindre saler. Klingenberg og Colosseum har også fått flere saler, men her har hovedsalen blitt beholdt etter en kraftig oppgradering. Det er også opprettet flere nye kinosenter. Det nyeste er Ringen på øvre Grünerløkka, som åpnet i 2008.
Filmens Hus ligger i Dronningens gate 16. Det har en rekke leietakere i filmbransjen, blant annet Norsk filminstitutt. Her er også Filmmuseet og spesialkinoen Cinemateket.
Billedkunst
Nasjonalmuseet for kunst, arkitektur og design ligger i Oslo. Det er resultatet av fusjon i 2003 mellom blant annet: Nasjonalgalleriet (etablert 1842, i nåværende bygg på Tullinløkka fra 1882), Museet for samtidskunst (etablert 1988), Kunstindustrimuseet (etablert 1876) og Arkitekturmuseet (etablert 1975). Sistnevnte flyttet inn i nye lokaler i Kvadraturen i 2008, mens de tre øvrige er planlagt samlokalisert i et nytt bygg bak Vestbanen. I tillegg til utstillingene i Oslo har institusjonen ansvaret for vandreutstillinger gjennom Riksutstillinger.
Oslo kommune har store egne kunstsamlinger. Mye av dette vises i Munchmuseet på Tøyen og i Stenersenmuseet i Vika. Disse museene planlegges samlokalisert i et nybygg ved siden av Operaen i Bjørvika.
Det største private kunstgalleriet er Astrup Fearnley Museet for Moderne Kunst, som åpnet i 1993. Et nybygg på Tjuvholmen er under planlegging.
Oslos mest kjente kunstanlegg i friluft er Vigelandsanlegget med 214 av Gustav Vigelands skulpturer. Hans atelier like ved parken er nå museum/galleri.
Byen har ellers en rekke frittstående skulpturer og minnesmerker. Her nevnes bare noen. Haakon VII-statuen på 7. juni-plassen (av Nils Aas), Karl Johan-monumentet (av Brynjulf Bergslien), en rekke statuer ved Nationaltheatret, Universitetet og Stortinget, Krohgstøtten, Abelmonumentet (av Gustav Vigeland), Helhesten (av Gunnar Utsond), Nasjonalmonumentet for ofrene fra andre verdenskrig (av Gunnar Jansson) og Large Arch (av Henry Moore).
Boligfeltene som er utbygd av Olav Selvaags firmaer er ofte utsmykket med skulpturer. Den største samlingen her er kanskje Peer Gynt skulpturpark på Løren.
Ekebergparken med feminint tema åpnet i september 2013 i Ekebergskråninga.
Moritz Hermann von Jacobi
Galvanoplastikk og telegrafi
Jacobi involverte seg også i utviklingen av den elektriske telegrafen. I 1839 utviklet han et instrument ganske likt Samuel Morses mottager. I 1842–1845 stod han bak byggingen av en telegraflinje mellom St. Petersburg og Tsarskoje Selo med det som trolig var verdens første underjordiske telegrafkabel. Ulike eksperimentelle telegraflinjer ble bygget i denne tiden, men noen praktisk telegrafi ble ikke innført i Russland før i 1850-årene, da med Siemens og Halske-systemet.
Ettermæle
Jacobi var en av pionerene innenfor elektroteknikken og regnes som den første som laget en elektrisk motor som hadde praktisk nytte.
Jacobis maskiner ble bygget i en tid da eksperimenter som metode så smått begynte å ta form. Å skaffe til veie kunnskap gjennom å konstruere maskiner var en omstridt metode på begynnelsen av 1800-tallet. Vitenskapsfolk som drev med eksperimenter, fikk etter hvert anerkjennelse innenfor akademia og kulturen. Jacobi var en av de første betydningsfulle elektroteknikerne og en begavet fysiker, og han visste hvordan en skulle søke og anvende sin teoretiske kunnskap i praksis.
Ved Karlsruhe tekniske universitet (se lenke under) er det utstilt en kopi av Jacobis første motor. Det finnes også kopier ved Polyteknisk museum i Moskva og ved Deutsches Museum i München.
Bibliografi
Jacobi offentliggjorde en rekke vitenskapelige artikler om sine oppdagelser. Publiserte artikler i utvalg:
Park Seung-hi
Park Seung-hi (født 28. mars 1992) er en sørkoreansk kortbaneløper og hurtigløper som deltok i kortbaneløp under Vinter-OL 2010 i Vancouver i Canada, 2014 i Sotsji i Russland og som hurtigløper i 2018 i Pyeongchang i Sør-Korea.
Karriere
Under OL 2010 tok hun bronse i øvelsene 1000 meter og 1500 meter kvinner. På 500 meter ble hun diskvalifisert i kvartfinalen. Hun deldessuten for det sørkoreanske laget i stafett, som kom først i mål i finalen, men ble diskvalifisert.
Fire år senere i Sotsji fikk hun bronse på 500 meter, mens hun vant gull på 1000 meter og i kvinnestafetten.
Familie
Hennes to søsken, som begge konkurrerer på skøyter, søsteren Park Seung-ju (født 1990, konkurrerer i hurtigløp) og broderen Park Se-yeong (født 1993, konkurrerer i kortbaneløp) deltok også under Vinter-OL 2014 i Sotsji. Broren Se-yeong er verdensmester i kortbaneløp.
Mykland
Mykland er ei bygd og tidligere kommune i Agder som utgjør omtrent halvparten av Froland kommune. I Mykland sentrum er det barneskole, barnehage, SFO, butikk, post i butikk, medisinutsalg, bussforbindelse til Evje og Arendal, bensinstasjon, ladestasjon for el-biler, kirke, skolemuseum, forsamlingshus, idrettsanlegg og lysløype. Mykland består i dag av omtrent 400 innbyggere fordelt på steder som Hinnebu, Hynnekleiv, Mykland sentrum og Risdal.
Mykland kirke
Dagens åttekanta Mykland kirke er bygd i 1832. Kirken ble utvidet i 1882 med nytt våpenhus, den fikk samtidig løftet gulv i koret, ny prekestol, døpefont og altertavle (malt av Christen Brun). Kirken har pipeorgel fra 1960. Mykland fikk sin første kirke i 1682. Før det ble sognet omtalt som «Vegusdal østen Sundet», og det betyr at vannet Vågsdalsfjorden dannet grensen mellom øst og vest.
Bli vår gjest
Bli vår gjest er et musikkalbum med Ole Ivars, utgitt i 1976.
Mykland
Historie
Innlandsbygda Mykland ble egen kommune etter at den ble skilt ut fra Åmli kommune i Aust-Agder i 1876, og var selvstendig kommune til 1967 da Mykland ble en del av Froland kommune. Kommunehuset lå i Mykland sentrum. Det var ikke gitt at Mykland skulle bli innlemmet i Froland. Også Åmli og Birkenes var aktuell. Det ble holdt et uoffisielt valg i 1965, der flertallet ønsket å bli en del av Froland. Kun et fåtall ønsket å bli en del av Åmli, mens ingen ønsket å ble en del av Birkenes kommune.
Historiker Knut Mykland har skrevet flere bygdebøker om historien til bygda.
Skogbrannen i Froland 2008 er en av historiens verste skogbranner i Norge. Nesten 30,000 dekar skog brant og ble bekjempet av over 300 mann fra brannvesenet, heimevernet, sivilforsvaret og Røde Kors, i tillegg til flere helikoptre. Mykland sentrum var truet av brannen fra tre sider. Flere hytter ble flammenes rov, men ingen bebodde bolighus ble rammet. Røyklukten kunne kjennes helt til Thisted i Danmark.
Mykland oppvekstsenter
Mykland oppvekstsenter består av barnehage, barneskole og SFO. Barnehagen har én avdeling med barn i alderen 1-6 år og er delt i to aldersinndelte grupper i kjernetiden.
Næringsliv
Den største næringen i Mykland er skogbruk. , kraftproduksjon, reiseliv og gårdsdrift.
Joker Mykland ligger i Mykland sentrum, som er handelssentrum i bygda. I Mykland sentrum er det en retrobutikk og årlig salgsmesse med lokale produkter på grendehuset. I sentrum er det også utsalg av bensin, diesel og ladestasjon for el-biler. Mykland Vilt er en lokal produsent av viltkjøtt.
Kultur og idrett
Mykland har en rekke lag og foreninger. Grendehuset Fritun har scene. Idrettslaget i bygda arrangerer turer og skirenn for barna om vinteren, fellesaktiviteter både for voksne og barn i gymsalen på skolen i sentrum hele året og ukentlig bading i Åmli svømmehall. Mykland har to oppkjørte skiløyper i vinterhalvåret. I Mykland arrangeres det årlig løp innen motorsykkelsporten enduro.
Ungdomslaget Frihug arrangerer «Myklandsrevyen» en gang i året. Første revyen var i 1988. Skytterlaget har skytebane og skytterhus på Hauglandsheia. Myklandsstevnet er et årlig skytterstevne.
Kunstneren Nils Belland har sitt virke og eget atelier i Mykland. Han har blant annet hatt malerier utstilt på Sørlandsutstillinga.
I Mykland sentrum ligger det et gammelt sagbruk som er under restaurering.
Turisme og overnatting
Det er tilrettelagt for padling i Myklandsvatna. I Mykland kan det fiskes etter ørret, røye og abbor i en rekke vann. Det er kanoutleie på Omnes camping.
Det er flere overnattingsmuligheter i Mykland. Bygda har campingplasser med hytteutleie på Hauglandsheia og Risdal. Lyngbo-Hytta er både en dagsturhytte og overnattingshytte særlig tilrettelagt for mennesker med utviklingshemning.
På Øvre Lauvrak ligger det et stein- og mosaikksenter. Her blir uslipt stein fra hele Norge til mosaikker, smykker og blomster. Mykland har også et eget skolemuseum i sentrum.
Steve Morgan
Steve Morgan (født 1952 i Liverpool) er en britisk forretningsmann som blant annet eier fotballklubben Wolverhampton Wanderers FC. Morgan er utnevnt til offiser av Order of the British Empire.
Forretningskarriere
Steve Morgan grunnla bygningsfirmaet Redrow plc i 1974 som han senere solgte og han sitter nå som direktør i tre store selskap: Bridgmere Group of Companies, Harrow Estates plc og Salamanca Finance plc. Morgan gjorde store penger på forretninger og var i 2007 rangert som den 177. rikeste personen i Storbritannia.
Liverpool FC
Morgan er en livslang Liverpool FC tilhenger og har vært klubbens tredje største aksjonær med en aksjepost på 5%. I 2003 og 2004, da klubben var på utkikk etter nye midler for å bygge ny stadion, Stanley Park Stadium, gjorde Morgan mange godt publiserte forslag for å investere mange titalls millioner pund i klubben, noe som til slutt endte i et bud på 73 millioner britiske pund, uten at han klarte å bli enig med direktøren i klubben David Moores. I 2007 valgte Moores heller å selge klubben til de amerikanske forretningsfolkene Tom Hicks og George Gillett.